### Beslutningstema

Vagn Holm, SF har fremsendt dette punkt til dagsordenen.

### Sagsfremstilling

Vagn Holm, SF har fremsendt denne tekst:

SF Tønder ønsker, at der skal være mulighed for, at Tønder Kommunes borgere kan fremsætte forslag til behandling i kommunalbestyrelsen.

Forslagsstillerne skal være mindst 15 år, og forslaget skal fremsendes til Tønder Kommune senest 8 arbejdsdage før mødet i Kommunalbestyrelsen. Der skal være mindst 3 stillere, og antallet af underskrifter skal være mindst det antal stemmer, der udløser 1 medlem i Kommunalbestyrelsen ved sidste kommunalvalg.

Emnet, der stilles forslag om, må ikke være behandlet i kommunalbestyrelsen de seneste 4 år.

Alle, der er bosiddende i Tønder Kommune, og som er mindst 15 år, har stemmeret. Afstemningen afvikles digitalt, og ved hjælp af Mitid i et tidsrum på 12 uger. Borgere, der ikke kan betjene sig af den digitale løsning, kan henvende sig på [adresse].

Forslaget skal være relevant for de opgaver, som Tønder Kommune skal løse, leve op til dansk lovgivning, og ikke indeholde fortrolige og personfølsomme oplysninger.

Forslaget stilles på en formular, der er tilgængelig på [adresse] hjemmeside, og underskrives med Mitid af mindst 3 personer, som er over 15 år, og med adresse i Tønder Kommune.

Når forslaget er godkendt, bliver det synligt på [adresse] hjemmeside. Hvis det ikke kan godkendes, gives der en begrundelse til de 3 stillere. Fristen for at stemme vil ligeledes være synlig på hjemmesiden.

Forslag, der allerede er behandlet efter reglerne om borgerforslag, skal være synlig i mindst 4 år.

### Indstilling Vagn Holm, SF indstiller,

|  |  |
| --- | --- |
| at | Tønder Kommune giver mulighed for borgerforslag. |

### Beslutning

Forslaget bortfaldt, idet det ikke nød fremme fra et flertal af Kommunalbestyrelsen.